Diari Oficial de la Generalitat Valenciana


Sumari del DOGV 3752, del 18-05-2000 (2000/3849)

ORDRE de 8 de maig de 2000, de la Conselleria de Medi Ambient, per la qual es fa pública la línia de subvenció i el seu import global màxim per al 2000 de les ajudes previstes en l'Ordre de 28 de novembre de 1996 (DOGV nº 2.890 de 16 de desembre de 1996) destinades a fomentar accions de desenvolupament i aprofitament dels boscos a les zones rurals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3849


Data del document
:   08-05-2000

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * regió rural
    * ajuda pública
    * muntanya
    * arboricultura
    * suport econòmic

ORDRE de 8 de maig de 2000, de la Conselleria de Medi Ambient, per la qual es fa pública la línia de subvenció i el seu import global màxim per al 2000 de les ajudes previstes en l'Ordre de 28 de novembre de 1996 (DOGV nº 2.890 de 16 de desembre de 1996) destinades a fomentar accions de desenvolupament i aprofitament dels boscos a les zones rurals de la Comunitat Valenciana. [2000/M3849]
  
L'Ordre de 28 de novembre de 1996 de la Conselleria d'Agricultura i Medi Ambient, estableix un règim d'ajudes per a fomentar accions de desenvolupament dels boscos a les zones rurals de la Comunitat Valenciana.
  
L'article 1 de l'esmentada ordre estableix que la dotació anual per a establir un règim d'ajudes estarà en funció de l'assignació que per a aquest règim d'ajudes establisquen les corresponents lleis de pressupostos.
  
L'Ordre de 28 d'abril de 1999 (DOGV núm. 3.499), en l'article 3 modificava la base 7, apartat 13, de l'Ordre de 28 de novembre de 1996 (DOGV núm. 2.890).
  
Vist que l'article 47.11.b del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, així com la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per a fomentar accions de desenvolupament i aprofitament dels boscos a les zones rurals a la Comunitat Valenciana, regulades per l'Ordre de 28 de novembre de 1996, de la Conselleria d'Agricultura i Medi Ambient, s'han de finançar a càrrec del capítol VII de la secció 14, servei 04, programa 442.40, línia 1375, del pressupostos de la Generalitat Valenciana, amb un import global màxim de 737.655.022 pessetes (683.932,11 euros) per a 2000.
  
Article 2
  
A les entitats locals se'ls pot avançar, si ho demanen, fins a un 15 % de l'import total de la subvenció, una vegada concedida l'ajuda.
  
Disposició final
  
La present ordre entra en vigor l'endemà d'haver sigut publicada en el Diari Oficial de la Generalitat Valenciana.
  
València, 8 de maig de 2000
  
El conseller de Medi Ambient,
  
FERNANDO MODREGO CABALLERO